ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Ιουνίου 1999

για τροποποίηση του κανονισμού 98/119/ΕΚ για την έγκριση του πολυετούς προγράμματος προσανατολισμού του αλιευτικού στόλου της Γαλλίας για την περίοδο από 1ης Ιανουαρίου 1997 έως 31 Δεκεμβρίου 2001

[κοινοποιηθείσα υπό τον αριθμό Ε(1999) 1475]

(Το κείμενο στη γαλλική γλώσσα είναι το μόνο αυθεντικό)

(1999/442/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2468/98 του Συμβουλίου, της 3ης Νοεμβρίου 1998, για τον καθορισμό των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους(1), και ιδίως τα άρθρα 5 και 6,

την απόφαση 97/413/ΕΚ του Συμβουλίου, της 26ης Ιουνίου 1997, σχετικά με τους όρους και τους λεπτομερείς κανόνες για την αναδιάρθρωση, για την περίοδο από 1ης Ιανουαρίου 1997 έως 31 Δεκεμβρίου 2001, του τομέα της κοινοτικής αλιείας με σκοπό την επίτευξη μιας διαρκούς ισορροπίας μεταξύ των πόρων και της εκμετάλλευσής τους(2), και ιδίως το άρθρο 9 παράγραφος 1,

Εκτιμώντας:

(1) ότι οι στόχοι που καθορίστηκαν από την απόφαση 98/119/ΕΚ της Επιτροπής, της 16ης Δεκεμβρίου 1997, για την έγκριση του πολυετούς προγράμματος προσανατολισμού του αλιευτικού στόλου της Γαλλίας για την περίοδο από 1ης Ιανουαρίου 1997 έως 31 Δεκεμβρίου 2001(3), υπολογίστηκαν με τη χρήση των διαθέσιμων κατά τον χρόνο εκείνο στοιχείων·

(2) ότι η απόφαση 98/119/ΕΚ ανέφερε ότι οι στόχοι για τους στόλους που δραστηριοποιούνται στα γαλλικά υπερπόντια διαμερίσματα θα μπορούσαν να καθοριστούν μετά την έκφραση της γνώμης της επιστημονικής τεχνικής και οικονομικής επιτροπής αλιείας βάσει των στοιχείων που θα παρασχεθούν από τη Γαλλία σχετικά με τις περιοχές αυτές·

(3) ότι η επιτροπή διαχείρισης αλιείας και υδατοκαλλιέργειας παρέλειψε να διατυπώσει γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας των στόχων για τα πολυετή προγράμματα πρασανατολισμού για τον αλιευτικό στόλο της Γαλλίας όσον αφορά την περίοδο 1997 έως 2001, ο οποίος περιλαμβάνεται στο παράρτημα της παρούσας απόφασης, συμπεριλαμβανομένων των υποσημειώσεων, ακυρώνει και αντικαθιστά τον πίνακα του παραρτήματος της απόφασης 98/119/ΕΚ.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 7 Ιουνίου 1999.

Για την Επιτροπή

Emma BONINO

Μέλος της Επιτροπής

(1) ΕΕ L 312 της 20.11.1998, σ. 19.

(2) ΕΕ L 175 της 30.7.1997, σ. 27.

(3) ΕΕ L 39 της 12.2.1998, σ. 1.

ΠΑΡΑΡΤΗΜΑ

"ΓΑΛΛΙΑ (ΗΠΕΙΡΩΤΙΚΗ)

>ΘΕΣΗ ΠΙΝΑΚΑ>

ΚΑ: Κίνδυνος αφανισμού.

ΚΑ: Υπεραλιευόμενα.

ΓΑΛΛΙΚΑ ΥΠΕΡΠΟΝΤΙΑ ΔΙΑΜΕΡΙΣΜΑΤΑ

>ΘΕΣΗ ΠΙΝΑΚΑ>"
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Ιουνίου 1999

για το διορισμό δύο μελών της Επιτροπής των Περιφερειών

(1999/407/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση 98/110/ΕΚ του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι έχει κενωθεί μία θέση τακτικού μέλους και μία θέση αναπληρωματικού μέλους της Επιτροπής των Περιφερειών μετά την παραίτηση του κ. A. Peper, τακτικού μέλους, και της κας Α.Ε. Verstand-Bongaert, αναπληρωματικού μέλους, οι οποίες γνωστοποιήθηκαν στο Συμβούλιο στις 10 Σεπτεμβρίου 1998,

Έχοντας υπόψη την πρόταση της ολλανδικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. I.W. Opstelten και η κα M.J. Haveman διορίζονται, αντιστοίχως, τακτικό και αναπληρωματικό μέλος της Επιτροπής των Περιφερειών σε αντικατάσταση του κ. A. Peper και της κας A.E. Verstand-Bogaert για το υπόλοιπο της θητείας τους, δηλαδή έως τις 25 Ιανουαρίου 2002.

Λουξεμβούργο, 14 Ιουνίου 1999.

Για το Συμβούλιο

Ο Πρόεδρος

K.-H. FUNKE

(1) ΕΕ L 28 της 4.2.1998, σ. 19.
ΑΠΟΦΑΣΗ αριθ. 476/1999/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 22ας Φεβρουαρίου 1999 για την τροποποίηση της απόφασης αριθ. 2085/97/ΕΚ για τη θέσπιση προγράμματος υποστήριξης, περιλαμβανομένης και της μετάφρασης, στον τομέα των βιβλίων και της ανάγνωσης (ARIANE)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,

την πρόταση της Επιτροπής (1),

τη γνώμη της Επιτροπής των Περιφερειών (2),

Αποφασίζοντας με τη διαδικασία του άρθρου 189 Β της συνθήκης (3),

Εκτιμώντας:

ότι, με την απόφαση αριθ. 2085/97/ΕΚ του Ευρωπαϊκού Κοινοβουλίου και του Συμβουλίου (4), θεσπίστηκε πρόγραμμα υποστήριξης, περιλαμβανομένης και της μετάφρασης, στον τομέα των βιβλίων και της ανάγνωσης (πρόγραμμα «ARIANE»), για την περίοδο από 1ης Ιανουαρίου 1997 έως 31 Δεκεμβρίου 1998 7

ότι στο άρθρο 8 τρίτο εδάφιο της εν λόγω απόφασης προβλέπεται η λήψη κάθε ενδεδειγμένου μέτρου για την αποφυγή της διακοπής του θεσπισθέντος προγράμματος 7

ότι, στις 28 Μαΐου 1998, η Επιτροπή υπέβαλε στο Ευρωπαϊκό Κοινοβούλιο και το Συμβούλιο πρόταση απόφασης περί θεσπίσεως ενιαίου μέσου χρηματοδότησης και προγραμματισμού για την πολιτιστική συνεργασία, για την περίοδο από 1ης Ιανουαρίου 2000 έως 31 Δεκεμβρίου 2004 7

ότι, εν αναμονή της έγκρισης της εν λόγω πρότασης, είναι αναγκαίο να εξασφαλιστεί η συνέχιση της πολιτιστικής δράσης της Ευρωπαϊκής Κοινότητας, στους τομείς που καλύπτονται από το πρόγραμμα ARIANE,

ΑΠΟΦΑΣΙΖΟΥΝ:

Άρθρο 1

Η απόφαση αριθ. 2085/97/ΕΚ τροποποιείται ως εξής:

1. Στο άρθρο 1, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 1999».

2. Στο άρθρο 6, το ποσό «7 εκατομμύρια Ecu» αντικαθίσταται από το ποσό «11,1 εκατομμύρια ευρώ».

Άρθρο 2

Η παρούσα απόφαση αρχίζει να ισχύει την 1η Ιανουαρίου 1999.

Βρυξέλλες, 22 Φεβρουαρίου 1999.

Για το Ευρωπαϊκό Κοινοβούλιο

Ο Πρόεδρος

J. M. GIL-ROBLES

Για το Συμβούλιο

Ο Πρόεδρος

K.-H. FUNKE

(1) ΕΕ C 319 της 16. 10. 1998, σ. 13 και

ΕΕ C 372 της 2. 12. 1998, σ. 28.

(2) ΕΕ C 51 της 22. 2. 1999, σ. 92.

(3) Γνώμη του Ευρωπαϊκού Κοινοβουλίου της 9ης Οκτωβρίου 1998 (ΕΕ C 328 της 26. 10. 1998, σ. 237), κοινή θέση του Συμβουλίου, της 20ής Νοεμβρίου 1998 (ΕΕ C 404 της 23. 12. 1998, σ 17) και απόφαση του Ευρωπαϊκού Κοινοβουλίου της 17ης Δεκεμβρίου 1998 (δεν δημοσιεύθηκε ακόμα στην Επίσημη Εφημερίδα). Απόφαση του Συμβουλίου, της 8ης Φεβρουαρίου 1999.

(4) ΕΕ L 291 της 24. 10. 1997, σ. 26.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1998 σχετικά με τη σύναψη συμφωνίας μεταξύ της Ευρωπαϊκής Κοινότητας και του Συμβουλίου της Ευρώπης για την καθιέρωση στενής συνεργασίας μεταξύ του παρατηρητηρίου και του Συμβουλίου της Ευρώπης, σύμφωνα με το άρθρο 7 παράγραφος 3 του κανονισμού (ΕΚ) αριθ. 1035/97 του Συμβουλίου, της 2ας Ιουνίου 1997, για την ίδρυση ευρωπαϊκού παρατηρητηρίου των φαινομένων ρατσισμού και ξενοφοβίας (1999/132/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1035/97 (1), και ιδίως το άρθρο 7 παράγραφος 3 του κανονισμού σε συνδυασμό με το άρθρο 228 παράγραφος 2 δεύτερη φράση και παράγραφος 3 πρώτο εδάφιο της συνθήκης ΕΚ,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

Εκτιμώντας ότι πρέπει να εγκριθεί η συμφωνία μεταξύ της Ευρωπαϊκής Κοινότητας και του Συμβουλίου της Ευρώπης για την καθιέρωση στενής συνεργασίας μεταξύ του ευρωπαϊκού παρατηρητηρίου και του Συμβουλίου της Ευρώπης, σύμφωνα με το άρθρο 7 παράγραφος 3 του κανονισμού (ΕΚ) αριθ. 1035/97 του Συμβουλίου, της 2ας Ιουνίου 1997, για την ίδρυση ευρωπαϊκού παρατηρητηρίου των φαινομένων ρατσισμού και ξενοφοβίας,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και του Συμβουλίου της Ευρώπης που προβλέπεται στο άρθρο 7 παράγραφος 3 του κανονισμού (ΕΚ) αριθ. 1035/97 εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας προσαρτάται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα (4).

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Δεκεμβρίου 1998.

Για το Συμβούλιο

Ο Πρόεδρος

M. BARTENSTEIN

(1) ΕΕ L 151 της 15. 6. 1997, σ. 1.

(2) ΕΕ C 171 της 5. 6. 1998, σ. 10.

(3) ΕΕ C 359 της 23. 11. 1998.

(4) Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων μερίμνη της Γενικής Γραμματείας του Συμβουλίου.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιανουαρίου 1999 σχετικά με την τροποποίηση της απόφασης 97/778/ΕΚ για την ενημέρωση του καταλόγου των συνοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων [κοινοποιηθείσα υπό τον αριθμό Ε(1999) 197] (Κείμενο που παρουσιάζει ενδιαφέρον για τον ΕΟΧ) (1999/121/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 9, παράγραφος 4,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 6, παράγραφος 4,

Εκτιμώντας:

ότι η απόφαση 97/778/ΕΚ της Επιτροπής (4), όπως τροποποιήθηκε τελευταία από την απόφαση 98/510/ΕΚ (5), καταρτίζει τον κατάλογο των συνοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε ζώντα ζώα και σε ζωικά προϊόντα προέλευσης τρίτων χωρών 7

ότι πρέπει να ενημερωθεί ο κατάλογος ώστε να ληφθούν υπόψη η εξέλιξη σε ορισμένα κράτη μέλη και οι κοινοτικές επιθεωρήσεις 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/778/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Ιανουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 373 της 31. 12. 1990, σ. 1.

(2) ΕΕ L 162 της 1. 7. 1996, σ. 1.

(3) ΕΕ L 268 της 24. 9. 1991, σ. 56.

(4) ΕΕ L 315 της 19. 11. 1997, σ. 15.

(5) ΕΕ L 227 της 14. 8. 1998, σ. 17.

ANEXO / BILAG / ANHANG / ΠΑΡΑΡΤΗΜΑ / ANNEX / ANNEXE / ALLEGATO / BIJLAGE / ANEXO / LIITE / BILAGA

LISTA DE PUESTOS DE INSPECCIΣN FRONTERIZOS AUTORIZADOS / LISTE OVER GODKENDTE GRΖNSEKONTROLSTEDER / VERZEICHNIS DER ZUGELASSENEN GRENZKONTROLLSTELLEN / ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΜΕΘΟΡΙΑΚΩΝ ΣΤΑΘΜΩΝ ΕΠΙΘΕΩΡΗΣΗΣ / LIST OF AGREED BORDER INSPECTIONS POSTS / LISTES DES POSTES D'INSPECTION FRONTALIERS AGRΙΙS / ELENCO DEI POSTI DI ISPEZIONE FRONTALIERI RICONOSCIUTI / LIJST VAN DE ERKENDE INSPECTIEPOSTEN AAN DE GRENS / LISTA DOS POSTOS DE INSPECΗΓO APROVADOS / LUETTELO HYVΔKSYTYISTΔ RAJATARKASTUSASEMISTA / FΦRTECKNING ΦVER GODKΔNDA GRΔNSKONTROLLSTATIONER

>

ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>

ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>

ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 για την εφαρμογή της κοινής δράσης 97/288/ΚΕΠΠΑ σχετικά με τη χρηματοδότηση συστήματος επικοινωνιών όλων των μελών της ομάδας πυρηνικών προμηθευτών τα οποία δεν είναι μέλη της Ευρωπαϊκής Ένωσης (1999/74/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,

Εκτιμώντας:

ότι, στις 29 Απριλίου 1997, το Συμβούλιο υιοθέτησε την κοινή δράση 97/288/ΚΕΠΠΑ σχετικά με τη συμβολή της Ευρωπαϊκής Ένωσης στην επαύξηση της διαφάνειας των ελέγχων των εξαγωγών πυρηνικού υλικού (1) 7

ότι ο στόχος της κοινής δράσης 97/288/ΚΕΠΠΑ είναι να συμβάλει στην ενίσχυση του διεθνούς συστήματος μη διάδοσης των πυρηνικών όπλων 7

ότι, ως μέρος των περαιτέρω μέτρων που θα πρέπει να λάβει η Ευρωπαϊκή Ένωση προκειμένου να στηρίξει τους στόχους οι οποίοι καθορίζονται στο άρθρο 1 της προαναφερόμενης κοινής δράσης, και όπως προβλέπεται στο άρθρο 3 αυτής, η εγκαθίδρυση ενός ασφαλούς τηλεομοιοτυπικού και τηλεφωνικού συστήματος πλήρως συμβατού προς το σύστημα το χρησιμοποιούμενο στην Ευρωπαϊκή Κοινότητα θα προωθήσει τη συνεργασία μεταξύ των κρατών μελών της Ευρωπαϊκής Ένωσης και των άλλων μελών της ομάδας πυρηνικών προμηθευτών (ΟΠΠ), ενισχύοντας, κατά τον τρόπο αυτό, το διεθνές σύστημα μη διάδοσης των πυρηνικών όπλων,

ΑΠΟΦΑΣΙΖΕΙ:

Άρθρο 1

1. Η Ευρωπαϊκή Ένωση θα χρηματοδοτήσει ένα ασφαλές τηλεομοιοτυπικό και τηλεφωνικό σύστημα για όλα τα μέλη της ΟΠΠ που δεν είναι κράτη μέλη της Ευρωπαϊκής Ένωσης και για το Σημείο Επαφής ΟΠΠ, το οποίο θα είναι πλήρως συμβατό με το σύστημα το χρησιμοποιούμενο στην Ευρωπαϊκή Κοινότητα.

2. Ποσό 200 000 ευρώ κατ' ανώτατο όριο θα επιβαρύνει το γενικό προϋπολογισμό των Ευρωπαϊκών Κοινοτήτων για το 1999 για τους σκοπούς της παρούσας απόφασης.

3. Το καθοριζόμενο στην παράγραφο 2 ποσό καλύπτει το κόστος της αγοράς, της εγκατάστασης και της συντήρησης του συστήματος που αναφέρεται στην παράγραφο 1 για περίοδο τριών ετών.

4. Η διαχείριση της δαπάνης που χρηματοδοτείται από το καθοριζόμενο στην παράγραφο 2 ποσό γίνεται σύμφωνα με τις διατάξεις και τους κανόνες της Ευρωπαϊκής Κοινότητας που εφαρμόζονται στο γενικό προϋπολογισμό των Ευρωπαϊκών Κοινοτήτων.

Άρθρο 2

Η εκτέλεση της προσφοράς, από την Ευρωπαϊκή Ένωση του ασφαλούς τηλεομοιοτυπικού και τηλεφωνικού συστήματος που αναφέρεται στο άρθρο 1 θα πραγματοποιηθεί τηρώντας δεόντως τις κατευθυντήριες γραμμές της ΟΠΠ για τη χρησιμοποίηση του εν λόγω συστήματος και το σχετικό παράρτημα.

Άρθρο 3

Η παρούσα απόφαση επανεξετάζεται στην περίπτωση προσχώρησης νέων μελών στην ΟΠΠ.

Άρθρο 4

Η παρούσα απόφαση αρχίζει να ισχύει την ημερομηνία υιοθέτησής της.

Άρθρο 5

Η παρούσα απόφαση δημοσιεύται στην Επίσημη Εφημερίδα.

Βρυξέλλες, 25 Ιανουαρίου 1999.

Για το Συμβούλιο

Ο Πρόεδρος

J. FISCHER

(1) ΕΕ L 120 της 12. 5. 1997, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Δεκεμβρίου 1998 για τη συμπλήρωση της αντικειμενικής υπόστασης του εγκλήματος της «εμπορίας ανθρώπων» περί του οποίου το παράρτημα της σύμβασης Europol (1999/C 26/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη σύμβαση, βάσει του άρθρου Κ.3 της συνθήκης για την Ευρωπαϊκή Ένωση, για την ίδρυση Ευρωπαϊκής Αστυνομικής Υπηρεσίας («σύμβαση Europol») (1), και ιδίως το άρθρο 43 παράγραφος 3,

Υπενθυμίζοντας τη συμφωνία στα πλαίσια του Συμβουλίου της 4ης Δεκεμβρίου 1997 να συμπληρωθεί η αντικειμενική υπόσταση του εγκλήματος της «εμπορίας ανθρώπων» περί του οποίου το παράρτημα της σύμβασης Europol,

Μετά τη συζήτηση του θέματος στο διοικητικό συμβούλιο της Europol,

ΑΠΟΦΑΣΙΖΕΙ:

Άρθρο 1

Ο ορισμός της αντικειμενικής υπόστασης του εγκλήματος της «εμπορίας ανθρώπων» στο παράρτημα της σύμβασης Europol, συμπληρώνεται ως εξής:

«- "εμπορία ανθρώπων", η υπαγωγή προσώπου στην πραγματική και παράνομη εξουσία άλλων προσώπων, διά χρήσεως βίας ή απειλής, διά καταχρήσεως σχέσεως εξαρτήσεως ή διά δόλου, με σκοπό ιδίως την εκμετάλλευση της πορνείας, άλλες μορφές γενετήσιας εκμετάλλευσης και βίας κατ' ανηλίκων ή την εμπορία έκθετων παιδιών. Στις εν λόγω μορφές εκμετάλλευσης συγκαταλέγεται και η παραγωγή, η πώληση ή η κατ' άλλο τρόπο διανομή πορνογραφικού υλικού στο οποίο εικονίζονται παιδιά.»

Άρθρο 2

Η παρούσα απόφαση αρχίζει να ισχύει την 1η Ιανουαρίου 1999.

Βρυξέλλες, 3 Δεκεμβρίου 1998.

Για το Συμβούλιο

Ο Πρόεδρος

K. SCHLΦGL

(1) ΕΕ C 316 της 27.11.1995, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1998 για την τροποποίηση της απόφασης 93/70/ΕΟΚ σχετικά με την κωδικοποίηση του μηνύματος Animo, έτσι ώστε να συμπεριληφθούν σ' αυτό το μήνυμα ορισμένα είδη ζωικών αποβλήτων θηλαστικών (Κείμενο που παρουσιάζει ενδιαφέρον για τον ΕΟΧ) (98/168/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 20 παράγραφος 3,

Εκτιμώντας:

ότι, για να καταστήσει εφικτή την ταχεία κατανόηση του μηνύματος Animo, η Επιτροπή, με την απόφασή της 93/70/ΕΟΚ (3), όπως τροποποιήθηκε τελευταία από από την απόφαση 97/628/ΕΚ (4), έχει διευκρινίσει ποια κωδικοποίηση πρέπει να χρησιμοποιείται για τα ζώα και τα ζωικά προϊόντα 7

ότι, με την απόφασή της 97/735/ΕΚ (5), η Επιτροπή έχει προβλέψει νέες διατάξεις όσον αφορά τις συναλλαγές ορισμένων ειδών ζωικών αποβλήτων θηλαστικών 7 ότι, ιδίως, τα κράτη μέλη αποστολής και προορισμού οφείλουν να αλληλοπληροφορούνται σχετικά με τη φύση και τον προορισμό αυτών των εμπορευμάτων, μέσω του συστήματος πληροφορικής Animo 7

ότι, από την άποψη αυτή, χρειάζεται να τροποποιηθεί η κωδικοποίηση που πρέπει να χρησιμοποιείται για τα ζώντα ζώα και τα ζωικά προϊόντα, έτσι ώστε να συμπεριληφθούν τα προϊόντα τα οποία αποτελούν αντικείμενο αυτών των νέων διατάξεων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/70/ΕΟΚ τροποποιείται ως εξής:

1. στον τίτλο Ι, στο κεφάλαιο «Ι.3 ΠΡΟΪΟΝΤΑ ΖΩΙΚΗΣ ΠΡΟΕΛΕΥΣΗΣ», το σημείο 12 αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>

2. στον τίτλο ΙΙΙ:

- ο τίτλος αντικαθίσταται από τον ακόλουθο τίτλο:

«Κατάλογος των πιθανών προορισμών για τα ζώντα ζώα, το σπέρμα, τα ωάρια και τα έμβρυα, καθώς επίσης και για τα προϊόντα ζωικής προέλευσης»,

- προστίθεται το ακόλουθο σημείο Δ4:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 29.

(2) ΕΕ L 62 της 15. 3. 1993, σ. 49.

(3) ΕΕ L 25 της 2. 2. 1993, σ. 34.

(4) ΕΕ L 261 της 23. 9. 1997, σ. 1.

(5) ΕΕ L 294 της 28. 10. 1997, σ. 7.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Δεκεμβρίου 1998 για την παράταση της κοινής δράσης 98/375/ΚΕΠΠΑ σχετικά με το διορισμό ειδικού εντεταλμένου της Ευρωπαϊκής Ένωσης για την Ομοσπονδιακή Δημοκρατία της Γιουγκοσλαβίας (98/741/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο Ι.3,

Εκτιμώντας:

ότι, στις 8 Ιουνίου 1998, το Συμβούλιο υιοθέτησε την κοινή δράση 98/375/ΚΕΠΠΑ (1) 7

ότι, η εν λόγω κοινή δράση λήγει στις 31 Δεκεμβρίου 1998, και θα πρέπει να παραταθεί,

ΑΠΟΦΑΣΙΖΕΙ:

Άρθρο 1

Η κοινή δράση 98/375/ΚΕΠΠΑ παρατείνεται ως τις 31 Ιανουαρίου 1999.

Άρθρο 2

Η παρούσα απόφαση αρχίζει να ισχύει την ημέρα της υιοθέτησής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 28 Δεκεμβρίου 1998.

Για το Συμβούλιο

Ο Πρόεδρος

W. SCHάSSEL

(1) ΕΕ L 165 της 10. 6. 1998, σ. 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Δεκεμβρίου 1998 για το διορισμό ενός τακτικού και ενός αναπληρωματικού μέλους της συμβουλευτικής επιτροπής για την κατάρτιση των ιατρών (98/C 387/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την απόφαση 75/364/ΕΟΚ του Συμβουλίου, της 16ης Ιουνίου 1975, σχετικά με τη σύσταση συμβουλευτικής επιτροπής για την κατάρτιση των ιατρών (1), και ιδίως τα άρθρα 3 και 4,

την πράξη προσχώρησης του 1994, και ιδίως το άρθρο της 165 παράγραφος 1,

Εκτιμώντας:

ότι, σύμφωνα με το άρθρο 3 της απόφασης αυτής η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για καθέναν από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετής 7

ότι, με την απόφασή του της 29ης Ιουνίου 1998 (2), το Συμβούλιο διόρισε τα τακτικά και τα αναπληρωματικά μέλη της εν λόγω επιτροπής για το διάστημα από τις 29 Ιουνίου 1998 έως 28 Ιουνίου 2001 7

ότι η γαλλική κυβέρνηση υπέβαλε υποψηφιότητες για το διορισμό ενός τακτικού και ενός αναπληρωματικού μέλους,

ΑΠΟΦΑΣΙΖΕΙ:

Άρθρο μόνο

Ο καθηγητής Philippe THIBAUT διορίζεται τακτικό μέλος της συμβουλευτικής επιτροπής για την κατάρτιση των ιατρών, στην κατηγορία «εμπειρογνώμονες των ιατρικών σχολών των πανεπιστημίων», για την περίοδο από 29 Ιουνίου 1998 έως 28 Ιουνίου 2001.

Ο καθηγητής Maurice BRUHAT διορίζεται αναπληρωματικό μέλος της συμβουλευτικής επιτροπής για την κατάρτιση των ιατρών, στην κατηγορία «εμπειρογνώμονες των ιατρικών σχολών των πανεπιστημίων», για την περίοδο από 29 Ιουνίου 1998 έως 28 Ιουνίου 2001.

Βρυξέλλες, 1 Δεκεμβρίου 1998.

Για το Συμβούλιο

Ο Πρόεδρος

R. EDLINGER

(1) ΕΕ L 167 της 30.6.1975, σ. 17.

(2) ΕΕ C 222 της 16.7.1998, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1998 σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και προϊόντων ένδυσης (98/669/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε, εξ ονόματος της Ευρωπαϊκής Κοινότητας, συμφωνία υπό μορφήν ανταλλαγής επιστολών για την τροποποίηση και παράταση της συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και προϊόντων ένδυσης (1) 7

ότι, δυνάμει της απόφασης 98/136/ΕΚ του Συμβουλίου (2) και μέχρις ότου ολοκληρωθούν οι απαιτούμενες διαδικασίες για τη σύναψή της, η συμφωνία εφαρμόζεται σε προσωρινή βάση από την 1η Ιανουαρίου 1998 7

ότι η συμφωνία αυτή πρέπει να εγκριθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών για την τροποποίηση και παράταση της συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και προϊόντων ένδυσης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 29 Ιουνίου 1998.

Για το Συμβούλιο

Ο Πρόεδρος

R. COOK

(1) Απόφαση 96/477/ΕΚ του Συμβουλίου (ΕΕ L 199 της 8.8.1996, σ. 1).

(2) ΕΕ L 41 της 13.2.1998, σ. 12.